Nazi Bonin yliopisto

Nazi Bonin yliopisto (ransk. Université Nazi Boni, lyhennys UNB) on julkinen yliopisto Burkina Fasossa. Yliopiston pääkampus sijaitsee Bobo-Dioulassossa. Oppilaitos sai alkunsa vuonna 1995 Bobo-Dioulasson polyteknillisenä yliopistokeskuksena (ransk. Centre universitaire polytechnique de Bobo-Dioulasso). Siitä tuli Bobo-Dioulasson polyteknillinen yliopisto vuonna 1997 (ransk. Université Polytechnique de Bobo-Dioulasso). Nykyinen asema on vuodelta 2002 ja nimi vuodelta 2017. Yliopisto on nimetty burkinafasolaisen poliitikko-kirjailija Nazi Bonin (1912–1969) mukaan. Nazi Bonin yliopisto lukeutuu Burkina Fason arvostetuimpiin yliopistoihin. Opiskelijamäärältään se on maan kolmanneksi suosituin yliopisto (Professori Ki-Zerbon yliopiston ja Norbert Zongon yliopistojen jälkeen), jossa opiskeli lukuvuonna 2023–2024 yhteensä 21,1 prosenttia eli yli 47 600 opiskelijaa Burkina Fason kaikkiaan 225 902:sta korkeakouluopiskelijasta. Lähteet